கோப்ரா நடவடிக்கை
{{Infobox military conflict
 |conflict=கோப்ரா நடவடிக்கை
 |partof= [[ஓவர்லார்ட் நடவடிக்கை]]யின் 
 |image=[[படிமம்:Cobra Coutances.jpg|300px]]
 |caption=கோப்ரா நடவடிக்கையில் பங்குபெறும் அமெரிக்க 4வது கவச [[டிவிசன்]]கள்
 |date=25–31 ஜூலை 1944
 |place=[[சென் லோ]], [[நார்மாண்டி]], பிரான்சு
 |result=தெளிவான நேச நாட்டு வெற்றி
 |combatant1={{flag|United States|1912}}
 |combatant2={{flag|Nazi Germany|name=Germany}}
 |commander1={{flagicon|United Kingdom}} [[பெர்னார்ட் மோண்ட்கோமரி]]&lt;br /&gt;{{flagicon|United States|1912}} [[ஒமார் பிராட்லி]]
 |commander2={{flagicon|Germany|Nazi}} [[குந்தர் வோன் குளூக்]]&lt;br /&gt;{{flagicon|Germany|Nazi}} பால் ஹாசர்
 |strength1=8 காலாட்படை டிவிசன்கள்&lt;br /&gt;3 கவச டிவிசன்கள் &lt;br /&gt;2,451 டாங்குகள்
 |strength2=2 காலாட்படை டிவிசன்கள்&lt;br /&gt;1 [[வான்குடை]] டிவிசன்&lt;br /&gt;4 கவச டிவிசன்கள்&lt;br /&gt;1 பான்சர் கிரனேடியர் டிவிசன்&lt;br /&gt;190 டாங்குகள் மற்றும் பீரங்கிகள்
 |casualties1=1,800 
 |casualties2=தெரியவில்லை
 }}
 
 {{போர்த்தகவல்சட்டம் மேற்குப் போர்முனை (இரண்டாம் உலகப் போர்)}}
 {{போர்த்தகவல்சட்டம் நார்மாண்டி படையெடுப்பு}}
 '''கோப்ரா நடவடிக்கை''' (''Operation Cobra'') என்பது [[இரண்டாம் உலகப் போர்|இரண்டாம் உலகப் போரின்]] [[மேற்குப் போர்முனை (இரண்டாம் உலகப் போர்)|மேற்குப் போர்முனையில்]] நிகழ்ந்த ஒரு தாக்குதல். இது [[ஓவர்லார்ட் நடவடிக்கை]]யின் ஒரு பகுதியாகும். இதில் அமெரிக்க தரைப்படை [[நார்மாண்டி]] கடற்பகுதியிலிருந்து ஜெர்மானியப் பாதுகாவல் படைவளையத்தை உடைத்துக் கொண்டு [[பிரான்சு|பிரான்சின்]] உட்பகுதிக்கு முன்னேறத் தொடங்கியது.
 
 பிரான்சு மீதான [[நேச நாடுகள்|நேச நாட்டு]] கடல்வழிப் படையெடுப்பு ஜூன் 6, 1944ல் தொடங்கியது. பிரான்சின் [[நார்மாண்டி]] கடற்கரைப் பகுதியில் இப்படையெடுப்பு நிகழ்ந்தது. கடற்கரைப் பகுதிகள் கைப்பற்றப்பட்ட பின்னர் நேச நாட்டுப் படைகள் நார்மாண்டியின் உட்புறத்தை நோக்கி முன்னேறத் திட்டமிட்டன. நேச நாட்டுக் கட்டுப்பாட்டில் இருந்த நார்மாண்டிப் பகுதி பிரிட்டனியக்/கனடியப் பகுதி மற்றும் அமெரிக்கப் பகுதி என இரு பிரிவுகளாகப் பிரிக்கப்பட்டிருந்தது. [[கான் (பிரான்ஸ்)|கான்]] நகரைச் சுற்றியிருந்த பிரிட்டானியக்/கனடியப் பகுதியில் இரு மாதங்களாக [[கான் சண்டை|கடும் சண்டை]] நடந்து கொண்டிருந்தது. அங்கு நிறுத்தப்பட்டிருந்த ஜெர்மானியப் படைகளின் பலமும் அதிகமாக இருந்தது. இதற்கு மாறாக [[சென் லோ]] நகரைச் சுற்றி இருந்த அமெரிக்கக் கட்டுப்பாட்டுப் பகுதியில் ஜெர்மானியப் படைபலம் குறைவாகவே இருந்தது. இதனால் நார்மாண்டியிலிருந்து உடைத்து வெளியேற்ற (breakout) தாக்குதலை அங்கு நிகழ்த்த நேச நாட்டுத் தளபதிகள் முடிவு செய்தனர்.
 
 மோசமான வானிலையால் பலமுறை ஒத்தி வைக்கப்பட்ட கோப்ரா நடவடிக்கை ஜூலை 25ம் தேதி கடும் வான்வழி குண்டுவீச்சுடன் தொடங்கியது. ஜெர்மானியர்களின் கவனத்தைத் திசை திருப்ப இதே சமயம் கான் நகரருகே [[குட்வுட் நடவடிக்கை]]யும் மேற்கொள்ளப்பட்டது. லெப்டினன்ட் ஜெனரல் [[ஒமார் பிராட்லி]] தலைமையில் அமெரிக்க 1வது [[ஆர்மி (படைப்பிரிவு)|ஆர்மி]] பிரான்சின் உட்பகுதியை நோக்கி முன்னேறத் தொடங்கியது. ஆரம்பத்தில் முன்னேற்றம் மெதுவாக நிகழ்ந்தாலும் விரைவில் ஜெர்மானியப் படைப்பிரிவுகள் அனைத்தும் முறியடிக்கபட்டன. நார்மாண்டியைச் சுற்றியிருந்த ஜெர்மானியப் படைவளையம் சிதறியது. படை ஒழுங்கு சீர்குலைந்த ஜெர்மானியப் படைப்பிரிவுகள் [[செய்ன் ஆறு|செய்னை]] நோக்கிப் பின்வாங்கத் தொடங்கின. ஜூலை 31ம் தேதி 1வது ஆர்மி நார்மாண்டியிலிருந்து வெளியேறி பிரான்சின் உட்பகுதிக்குள் புகுந்து விட்டது.
 
 நிலையைச் சீர்செய்ய ஜெர்மானிய மேற்குமுனைத் தளபதி [[குந்தர் வோன் குளூக்]] புதியப் படைப்பிரிவுகளை நார்மாண்டிப் போர்முனைக்கு அனுப்பினார். ஆனால் இரண்டு மாதங்கள் நடந்திருந்த தொடர் சண்டையில் ஜெர்மானியப் படைபலம் வெகுவாகக் குறைந்ததிருந்தது. மேலும் இதுவரை நடந்த சண்டை நகராத காலாட்படை மோதல்கள். கோப்ரா நடவடிக்கையின் வெற்றியால் பிரான்சில் போர், நகரும் போராக மாறியது (war of maneuver). ஆயுத பலத்திலும், எந்திரமயமாக்கலிலும் ஜெர்மனியை விட மிகவும் முன்னணியில் இருந்த நேச நாட்டுப் படைகளுக்கு இப்புதிய போர்முறை சாதகமாக அமைந்தது.
 
 {{coord|49.1152777|-1.0902777|display=title|name=சென் லோ}}
 
 [[பகுப்பு:மேற்குப் போர்முனை (இரண்டாம் உலகப் போர்)]]
 [[பகுப்பு:1944 நிகழ்வுகள்]]
 [[பகுப்பு:செருமன் வரலாறு]]